Suomen Lehtiyhtymä

Suomen Lehtiyhtymä oli suomalainen kustannusyhtiö. Sen perusti keravalainen yrittäjä ja kansanedustaja Eero Lehti.

Suomen Lehtiyhtymän omistuksessa oli lukuisia ilmaisjakelu- ja tilattavia lehtiä ympäri Suomen. Yhtymä omisti viisi lehtipainoa Tuusulassa, Riihimäellä, Lohjalla, Porvoossa ja Hämeenlinnassa.

Keskisuomalainen osti Suomen Lehtiyhtymän vuonna 2013.Keskisuomalainen: "Selvitämme, millainen yhtiö ostettiin, Yle.fi uutiset, viitattu 26.3.2013 Yhtiön toiminta päättyi vuoden 2014 lopussa, kun se yhdistettiin Etelä-Suomen Mediaan.

Historiaa
Suomen Lehtiyhtymä alkoi muodostua, kun vuoden 1979 alussa Eero Lehti ja silloinen toimitusjohtaja Jukka Virta ostivat enemmistön Keski-Uusimaa-lehtiyhtiöstä ja alkoivat alalle silloin epätyypilliseen tapaan laajentua hankkimalla omistukseensa muita alueen pieniä tilattavia ja ilmaisjakelulehtiä. Syksyllä 2004 Keski-Uusimaa osti ulkomaisen sijoitusyhtiön käsiin päätyneen, Kai Mäkelän ja Kai Öhmanin 1992 perustaman Jantonin sen omistamaa City-lehteä lukuun ottamatta.Sisko Ojajärvi: Eero Lehti ja Suomen Lehtiyhtymä ovat media-alan haastajia, teoksessa 

Lehtiyhtymä vaihtoi nimensä elokuussa 2005 Keski-Uusimaa-konsernista Suomen Lehtiyhtymäksi ja yhtiöitti kaupunki- ja tilattavat lehtensä 2009 SLY-Kaupunkilehdet Oy:ksi ja SLY-Paikallislehdet Oy:ksi. 

Suomen Lehtiyhtymä siirtyi Keskisuomalaisen omistukseen maaliskuussa 2013 noin 26,1 miljoonalla eurolla. Kaupassa Keskisuomalaiselle siirtyi 95 prosenttia Lehtiyhtymän osakkeista. Myös kolmella vähemmistöomistajalla olleista 3,5 prosentista osakkeita tehtiin kaupat 26.3.2013.Keskisuomalainen ostaa Suomen Lehtiyhtymän, Yle.fi uutiset, viitattu 26.3.2013

 Suomen Lehtiyhtymän tilattavat lehdet 
Aamuposti (Hausjärvi, Hyvinkää, Loppi, Nurmijärvi, Riihimäki)
Keski-Uusimaa (Järvenpää, Kerava, Tuusula)
Länsi-Uusimaa Lohjan ympäristö
Sipoon Sanomat
Uusimaa (Porvoo, Askola, Pukkila, Myrskylä, Loviisa)

 Suomen Lehtiyhtymän ilmaisjakelulehtiä 

Helsingin Uutiset
Tuusulanjärven Viikkouutiset
Hyvinkään Viikkouutiset
Iltalohja (nyt: Länsi Uusimaa Ilta.)
Imatralainen
Karkkilalainen
Lappeenrannan Uutiset
Länsiväylä (Espoo, Kirkkonummi)
Mäntsälän Viikkouutiset
Nurmijärven Uutiset
Riihimäen seudun Viikkouutiset
Tamperelainen (Tampere)
Turkulainen (Turku)
Tuusulanjärven Viikkouutiset
Vantaan Sanomat
Vihdin Uutiset

Lähteet

 Aiheesta muualla 
Suomen Lehtiyhtymän kotisivut
Martti Puronen: Haastaja: Keski-Uusimaa Oy:n kasvu Suomen Lehtiyhtymäksi. Suomen Lehtiyhtymä 2008. .

Luokka:Entiset suomalaiset lehtitalot